Hilde Nissen blev af en veninde foreslået at prøve at løbe i Haderslev, hvor hun voksede op, og det viste sig, at hun havde talent for dette. Hun deltog første gang ved DM i 1944, hvor hun vandt sølv i 200 m løb. Nissen deltog i ved EM 1946 i Oslo på 100 og 200 meter, hvor hun trods danske rekorder i de indledende heat med 12,5 og 26,6 sekunder blev slået ud. Nissen deltog i ved OL 1948 i London. Hun deltog på det danske stafethold på 4 x 100 meter, som desuden bestod af Grethe Lovsø Nielsen, Bente Bergendorff og Birthe Nielsen. Holdet kvalificerede sig problemfrit til finalen som toer i sit heat. I finalen førte danskerne til tredje skift, men måtte til slut tage til takke med en placering som nummer fem i tiden 48,2 – en tiendedel sekund langsommere end i indledende heat. Nielsen vandt tre danske mesterskaber i sprint individuelt og fire i stafet. Hun satte to danske rekorder individuelt og fem på 4 x 100 meter. Endvidere blev hun jysk mester på 60 meter med 8,1 og på 200 meter i 27,6.  Civil karriere Nissen var idrætslærer på Vordingborg Gymnasium og gik på pension som 70-årig først i 1990’erne og boede det meste af sit liv i Nyråd ved Vordingborg. Hildegard Nissen var ved sin død den ældste danske OL-deltager.